Komisijos reglamentas (EEB) Nr. 1096/87
1987 m. balandžio 21 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 737/87 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 569/87 [4], nustatytas intervencinio sviesto, skirto vartoti tiesiogiai koncentruoto sviesto pavidalu, pardavimas sumažintomis kainomis; kadangi tai yra viena papildomų 1987 ir 1989 metais numatytų priemonių, skirtų padidinti viešai saugomo sviesto pardavimą; kadangi Tarybos reglamento (EEB) Nr. 1883/78 [5] su paskutiniais pakeitimais, padarytais Reglamentu (EEB) Nr. 801/87 [6], 4 straipsnio 1 dalyje buvo nustatytos ir nuo 1986 m. gruodžio 1 d. galioja specialios šių priemonių finansavimo taisyklės; kadangi minėtos specialios finansavimo taisyklės turėtų būti nurodytos dar ir Reglamente (EEB) Nr. 3143/85;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3143/85 13 straipsnis papildomas šia pastraipa:
"Išlaidos, padarytos taikant šį reglamentą, finansuojamos remiantis Tarybos reglamento (EEB) Nr. 1883/78 [1] OL L 216, 1978 8 5, p. 1. 4 straipsnio 1 dalies antros, trečios ir ketvirtos pastraipos nuostatomis."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1986 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. balandžio 21 d.